b'\n_START_ARTICLE_\nUr\xc5\xa1ka Majdi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo izobrazbi je magistra turizma, pri \xc5\xa1tudiju pa se je osredoto\xc4\x8dala na trajnostni razvoj. Sodelovala je tudi v projektih, ki so vklju\xc4\x8devali okolju prijazne re\xc5\xa1itve, soorganizirala Dan odgovornega turizma in zmagala na Inovativnih re\xc5\xa1itvah za zeleno identiteto Slovenije. Aktivna je tudi na podro\xc4\x8dju dru\xc5\xbebene in okoljske odgovornosti. Sodelovala je v projektih, kot so Krilca, Za\xc5\xa1\xc4\x8ditimo slovenskega volka, Tashka, Ohranimo slovenske gozdove, Sre\xc4\x8dna hi\xc5\xa1a, Podari malico, Daruj kri, Sinergija za u\xc4\x8denje (preko ZLUS) - medgeneracijsko sodelovanje, Stopimo skupaj za slovenske otroke, O\xc4\x8distimo Slovenijo v enem dnevu!, Anina Zvezdica in druge._NEWLINE_Od leta 2000 deluje tudi kot glasovna umetnica, interpret za razli\xc4\x8dne ogla\xc5\xa1evalske agencije oz. projekte. Med leti 2015 in 2017 je bila radijska voditeljica in ko-producentka svojega termina na Radiu Antena. Ur\xc5\xa1ka Majdi\xc4\x8d je prejela nagrado kot so-avtorica za skladbo "Svobodna" izvajalke Vike Zore na festivalu Fens leta 2003, leta 2004 na Hit festivalu za besedilo "Pre\xc5\xbeeni oblake", leta 2006 SOF-OFF zlato nagrado za najbolj\xc5\xa1o avtorsko skladbo v ogla\xc5\xa1evanju (skladba \xc2\xbbIf I... Fell in Love\xc2\xab) in Diamant za Rock skupino v okviru zasedbe Billysi leta 2009.  _NEWLINE_Od leta 2017 pod umetni\xc5\xa1kim imenom UMA vodi glasbeni projekt Du\xc5\xa1a: Neskon\xc4\x8dni album. Ustanovila je tudi istoimensko glasbeno zasedbo. \xc2\xbb\xc4\x8carobni vrt\xc2\xab\xc2\xa0je prva skladba, ki je studijsko posneta in uradno objavljena v novi zasedbi, UMA, maja 2018. 5. maja 2017 je Ur\xc5\xa1ka z glasbenimi kolegi izvedla koncert Du\xc5\xa1a - Za\xc4\x8detek Neskon\xc4\x8dnega albuma, koncert, posve\xc4\x8den o\xc4\x8detu Du\xc5\xa1anu, na prvo obletnico njegove smrti. Odvila se je ekskluzivna premiera sve\xc5\xbeih skladb, med katerimi je bil tudi \xc2\xbb\xc4\x8carobni vrt\xc2\xab. Ves izkupi\xc4\x8dek od vstopnic je namenila skladu Saprami\xc5\xa1ka Zveze prijateljev mladine.'